Motorfietsryer dood in botsing | Netwerk24
Deur Werner Beukes 12 Junie 2019 12:23
’n Motorfietsryer (45) is Woensdagoggend vroeg in ’n botsing op die hoek van Kraft- en Limpopo-straat in Germiston dood.
Shawn Herbst, woordvoerder van Netcare911, sê paramedici is omstreeks 06:45 ontbied.
Aaron Mafunda, woordvoerder van die Ekurhuleni- nooddienste, sê ’n Mercedes-Benz-voertuig was ook betrokke.
“Die bestuurder van die motor het matige beserings opgedoen.”
Hoofsupt. Wilfred Kgasago, woordvoerder van die Ekurhuleni-metropolisie, kon by navraag geen nadere besonderhede oor die oorledene bekend maak nie omdat sy familie nog van sy dood in kennis gestel moes word.
“Die presiese omstandighede rakende die ongeluk sal ondersoek word,” het Kgasago gesê.
Meer oor: Germiston | Padongelukke | Botsing
Polisie-beampte, vriend dood in botsing met vullislorrie